ddrg/super_eurlex huggingface dataset:
6.

Da bi odgovorili na pomisleke glede konkurence, ki jih je opredelila Komisija, so priglasitelji 24. novembra 2014 predložili formalne zaveze. Komisija je izvedla preskus trga glede na zaveze in ugotovila, da so za odpravo pomislekov v zvezi s konkurenco potrebne izboljšave. Priglasitelji so 9. decembra 2014 in 12. decembra 2014 predložili izboljšane zaveze, 9. februarja 2015 pa končni sklop zavez. Glavni element končnih zavez je zaveza, da bodo televizijskim distributerjem pod poštenimi, razumnimi in nediskriminatornimi pogoji ponudili dostop do linearnih osnovnih kanalov plačljive televizije Vier in Vijf podjetja De Vijver Media ter drugih linearnih osnovnih kanalov plačljive televizije, skupaj z dodatnimi pravicami, za njihovo distribucijo v Belgiji.
7.2

V nalogu za plačilo se navedejo: For the competition dossier regarding the area of „Block 1–22 Teres“ (Za natečajno dokumentacijo za „Block 1–14 Teres“), kupljeno v imenu vlagatelja, čigar ime mora biti nujno navedeno na plačilnem nalogu.
8.

12. julija 2013 je podjetje Aegean pri Generalnemu direktoratu za konkurenco (v nadaljnjem besedilu: GD za konkurenco) vložilo zahtevek za dodaten dostop do spisa. GD za konkurenco je 15. julija 2013 zavrnil zahtevek podjetja Aegean. 18. julija 2013 je podjetje Aegean to zadevo posredovalo meni in zahtevalo dodaten dostop do 11 dokumentov, do katerih mu je bil dostop odobren delno ali pa sploh ne. Podjetje Aegean je opozorilo, da za večino teh dokumentov ni nobenega pojasnila, ki bi podpiralo zahtevo za zaupno obravnavo, ali je pojasnilo zelo omejeno in da povzetka ali informativnega povzetka ni bilo na voljo.
8.

Predstavniki zaposlenih v svetu delavcev družbe Holcim („Forum Européen“) so izkazali zadosten interes v smislu člena 18(4) Uredbe o združitvah, s čimer so bili priznani kot zainteresirane tretje osebe. Prejeli so informacije o naravi in vsebini zadeve, imeli pa so tudi možnost, da izrazijo svoja stališča.
—

Prav tako bi moral predlog od registrov/družb zahtevati, naj zagotovijo, da so vzpostavljeni tehnični in organizacijski ukrepi, ki omejujejo dostop do informacij o posameznikih (kot so edini družbeniki ali predstavniki družb) po določenem času.
3.

Svetovalni odbor se strinja s Komisijo, da so bila podjetja iz osnutka sklepa udeležena v enotni in trajajoči kršitvi v zvezi z visokonapetostnimi podzemnimi in podmorskimi električnimi kabli v smislu člena 101 PDEU.
2.

Svetovalni odbor se strinja s Komisijo, da so bila podjetja, na katere se osnutek sklepa nanaša, udeležena v enotni in trajajoči kršitvi člena 101 PDEU in člena 53 Sporazuma EGP.
8.

To bo na primer vključevalo kategorije podatkov, kot so zadevni poklic ali znanje in spretnosti, raven akademske izobrazbe, jezikovne spretnosti in znanje, vozniško dovoljenje, število let delovnih izkušenj, vrsta pogodbe o zaposlitvi (za nedoločen ali določen čas) ter kraj zaposlitve. Za objavo teh podatkov na portalu EURES bo treba od kandidatov (podatki, pridobljeni iz življenjepisov) pridobiti izrecno soglasje zadevnega posameznika.
29.

ENVP še posebno priporoča, da: — se vključi vsebinska določba, ki bi pojasnila, da namen predloga ni določati splošna odstopanja od načel varstva podatkov in da se ustrezna zakonodaja o varstvu osebnih podatkov (tj. nacionalna pravila za izvajanje Direktive 95/46/ES) še naprej v celoti uporablja v okviru izdajanja elektronskih računov, — se spremeni člen 3(2) predloga, da se zagotovi, da bodo evropski standardi, ki bodo sprejeti, upoštevali pristop vgrajene zasebnosti in zagotavljali upoštevanje zahtev glede varstva podatkov, ter da bodo standardi še posebno spoštovali načela sorazmernosti, zmanjšanja količine podatkov in omejitve namena, — se, če bi bila namera zakonodajalca, da predpiše objavljanje osebnih podatkov za namene preglednosti in odgovornosti, vključijo izrecne vsebinske določbe, ki bi določale, kateri osebni podatki so lahko javno objavljeni in za kateri(-e) namen(-e), ali pa se vključi sklicevanje na zakonodajo EU ali nacionalno zakonodajo, ki bi morala zagotoviti ustrezne zaščitne ukrepe.
9.

Svetovalni odbor se strinja s Komisijo, da zaveze, ki jih je priglasiteljica ponudila 29. novembra 2012, kot so bile spremenjene 16. decembra 2012 in 3. januarja 2013, ne obravnavajo pomislekov glede konkurence, ki jih je izrazila Komisija, in ne bodo preprečile bistvenega oviranja učinkovite konkurence, ki izhaja iz priglašene transakcije.
4.

Poleg tega Komisija tudi pojasnjuje, da je bila Direktiva 89/105/EGS (3) sprejeta zato, da bi upravljavcem trga omogočila, da preverijo, ali nacionalni ukrepi, ki urejajo določanje cen in povračil za zdravila, niso v nasprotju z načelom prostega pretoka blaga. Direktiva 89/105/EGS zato določa sklop zahtev glede postopkov za zagotovitev preglednosti ukrepov določanja cen in povračil, ki jih sprejemajo države članice. Od sprejetja te direktive so se razmere na trgu korenito spremenile na primer s pojavom generičnih zdravil, ki so cenejša različica obstoječih izdelkov, ali z razvojem čedalje inovativnejših (vendar pogosto dragih) zdravil, ki temeljijo na raziskavah. Vzporedno s tem je nenehna rast javne porabe za farmacevtske izdelke v zadnjih desetletjih spodbudila države članice, da so začele oblikovati zapletenejše in inovativnejše sisteme določanja cen in povračil.
11.

Svetovalni odbor se strinja z mnenjem Komisije, da domnevna učinkovitost, ki bi jo povzročila predlagana transakcija, Komisiji ne omogoča, da predlagano transakcijo, kot je bila priglašena, razglasi za združljivo z notranjim trgom ob upoštevanju svetovnih trgov za 3,5-palčne namizne trde diske, 3,5-palčne trde diske za zabavno elektroniko in 3,5-palčne trde diske, ki so nepogrešljivi za neprekinjeno poslovanje in trga za zunanje trde diske na ravni EGP.
SL Uradni list Evropske unije C 283/4

Končno poročilo pooblaščenca za zaslišanje (1)

Žične napeljave za avtomobilsko industrijo

(AT.39748)

2013/C 283/04

Evropska komisija je 3. avgusta 2012 v skladu s členom 11(6) Uredbe (ES) št. 1/2003 (2) začela postopek proti podjetjem Sumitomo Electric Wiring Systems (Europe), Ltd in Sumitomo Electric Industries, Ltd („Sumitomo“), Yazaki Europe Ltd in Yazaki Corporation („Yazaki“), Furukawa Automotive Systems Inc. in Furukawa Electric Co. Ltd („Furukawa“), S-Y Systems Technologies France SAS in S-Y Systems Technologies Europe GmbH („S-Y“) ter Leoni Wiring Systems France SAS in Leoni AG („Leoni“) (skupaj „stranke“).

Po pogovorih o poravnavi in vlogah za poravnavo v skladu s členom 10a(2) Uredbe (ES) št. 773/2004 (3) je Evropska komisija sprejela obvestilo o nasprotovanju, naslovljeno na podjetja Sumitomo, Yazaki, Furukawa, S-Y in Leoni, ter navedla, da so stranke sodelovale pri eni ali več od skupaj pet ločenih kršitev člena 101 Pogodbe o delovanju Evropske unije. Pet kršitev je opisanih kot sporazumi in/ali usklajena ravnanja, ki zajemajo ozemlja Evropskega gospodarskega prostora, s katerimi so udeleženci usklajevali cene in dodeljevali dobavo žične napeljave nekaterim proizvajalcem motornih vozil, tj. podjetjem Toyota, Honda, Nissan in Renault. Odgovori posameznih strank na obvestilo o nasprotovanju so potrdili, da je obvestilo o nasprotovanju, ki je bilo naslovljeno nanje, odražalo vsebino njihovih vlog za poravnavo.

Na podlagi člena 16 Sklepa 2011/695/EU sem preučil, ali osnutek sklepa obravnava samo ugovore, v zvezi s katerimi so imele stranke priložnost izraziti svoja mnenja, in ugotovil sem, da je tako.

Glede na navedeno in ob upoštevanju, da mi stranke niso predložile nobenih zahtevkov ali pritožb (4), menim, da je bilo učinkovito uveljavljanje procesnih pravic vseh strank v postopku v tej zadevi spoštovano.

Bruselj, 5. julija 2013 Wouter WILS

(1) V skladu s členoma 16 in 17 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL L 275, 20.10.2011, str. 29).

(2) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, 4.1.2003, str. 1).

(3) Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL L 123, 27.4.2004, str. 18).

(4) V skladu s členom 15(2) Sklepa 2011/695/EU se lahko stranke v postopkih v zvezi s kartelnimi zadevami, ki sodelujejo v pogovorih o poravnavi v skladu s členom 10a Uredbe (ES) št. 773/2004, v kateri koli fazi postopka poravnave obrnejo na pooblaščenca za zaslišanje zaradi zagotovitve učinkovitega uveljavljanja njihovih procesnih pravic. Glej tudi odstavek 18 Obvestila Komisije 2008/C 167/01 o vodenju postopkov poravnave za sprejetje odločb v skladu s členoma 7 in 23 Uredbe Sveta (ES) št. 1/2003 v kartelnih zadevah (UL C 167, 2.7.2008, str. 1).
SL Uradni list Evropske unije C 66/4

Končno poročilo pooblaščenca za zaslišanje (1)

COMP/M.6314 – Telefónica UK/Vodafone UK/Everything Everywhere/JV

2013/C 66/03

Evropska komisija je 6. marca 2012 prejela priglasitev predlagane koncentracije v skladu s členom 4 Uredbe o združitvah (2), s katero podjetja Telefónica UK Limited, Vodafone Group plc in Everything Everywhere Limited (pod skupnim nadzorom podjetij France Télécom in Deutsche Telekom) pridobijo v smislu člena 3(1)(b) Uredbe o združitvah skupni nadzor nad novoustanovljenim skupnim podjetjem, ki bo podjetjem v Združenem kraljestvu nudilo različne storitve mobilnega trgovanja. Komisija je 13. aprila 2012 sprejela sklep o začetku postopka v skladu s členom 6(1)(c) Uredbe o združitvah.

14. junija 2012 sem prejel zahtevek podjetja Hutchinson 3G UK Limited (v nadaljnjem besedilu: podjetje Three UK), 10. julija 2012 pa zahtevek skupine Lloyds Banking Group, da ju Komisija zasliši kot zainteresirani tretji osebi. Podjetje Three UK in skupina Lloyds Banking Group sta izkazala zadosten interes za postopek. Verjetno je, da bo priglašena koncentracija vplivala na njun konkurenčni položaj, kar zadeva ponudbo storitev mobilne denarnice v Združenem kraljestvu. Lloyds Banking Group je tudi potencialna stranka prihodnjega skupnega podjetja. Poleg tega sta obe stranki veliko prispevali med postopkom. V skladu s tem sem priglasitveni stranki obvestil o svoji odločitvi, da podjetje Three UK in skupino Lloyds Banking Group obravnavam kot tretji osebi.

Na podlagi dodatnih podatkov, zbranih v poglobljeni fazi preiskave, so službe Komisije ugotovile, da predlagana koncentracija ne bi bistveno ovirala učinkovite konkurence na notranjem trgu ter je zato združljiva z notranjim trgom in delovanjem Sporazuma EGP. Zato strankam ni bilo poslano obvestilo o nasprotovanju.

Osnutek sklepa določa brezpogojno odobritev predlagane koncentracije. Od priglasitvenih ali drugih strank nisem prejel nobene pritožbe v zvezi z učinkovitim uveljavljanjem procesnih pravic. Osnutek sklepa ne vsebuje pomislekov, glede katerih stranke ne bi imele priložnosti, da izrazijo svoje mnenje. Zato ugotavljam, da so lahko vsi udeleženci v tem postopku učinkovito uveljavljali svoje procesne pravice.

V Bruslju, 8. avgusta 2012 Michael ALBERS

(1) V skladu s členoma 16 in 17 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL L 275, 20.10.2011, str. 29).

(2) Uredba Sveta (ES) št. 139/2004 o nadzoru koncentracij podjetij (UL L 24, 29.1.2004, str. 1).
5.

Svetovalni odbor se strinja z oceno Komisije, da bi priglašena transakcija, kakor so jo prvotno predlagali priglasitelji, bistveno ovirala učinkovito konkurenco na naslednjih trgih: — sistemi neanatomsko oblikovanih kostnih ploščic na Danskem, Norveškem, v Sloveniji, na Švedskem in v Združenem kraljestvu, — sistemi anatomsko oblikovanih kostnih ploščic za zapestje na Norveškem, Portugalskem, v Španiji, na Švedskem in v Združenem kraljestvu, — sistemi anatomsko oblikovanih kostnih ploščic za ramo na Portugalskem, Švedskem in v Združenem kraljestvu, — sistemi anatomsko oblikovanih kostnih ploščic za gleženj v Franciji, Nemčiji, na Portugalskem in v Združenem kraljestvu, — sistemi anatomsko oblikovanih kostnih ploščic za koleno na Češkem, Portugalskem in v Sloveniji, — sistemi anatomsko oblikovanih kostnih ploščic za komolec na Portugalskem in — kanulirani vijaki (ne glede na to, ali se spongiozni kanulirani vijaki upoštevajo kot ločen trg ali ne) v Avstriji, Belgiji, Estoniji, Franciji, Latviji, Luksemburgu, na Nizozemskem, v Sloveniji, Španiji in Združenem kraljestvu.
7.2

Na plačilnem nalogu je treba navesti naslednje: For the competitive procedure dossier for area „Block 1-22 Teres“, purchased on behalf of the applicant (tj. za razpisno dokumentacijo za „območje 1–22 Teres“, kupljeno v imenu vlagatelja), čigar ime mora biti nujno navedeno na plačilnem nalogu.
50.

ENVP poudarja, da morajo sektor, države članice in Komisija ustrezno obravnavati zahteve glede varstva podatkov pri izvajanju pobud, namenjenih izboljšanju varnosti otrok na spletu, zlasti: — države članice morajo zagotoviti, da v izobraževalne kampanje in gradiva vključijo sklicevanja na tveganja v zvezi z varstvom podatkov in informacije, kako lahko otroci in starši ta tveganja preprečijo. Treba je razviti tudi sinergije med organi za varstvo podatkov, državami članicami in sektorjem za spodbujanje ozaveščenosti otrok in staršev o spletni varnosti, — sektor mora zagotoviti, da osebne podatke otrok obdeluje v skladu z zakonodajo in da po potrebi pridobi soglasje staršev. Uvesti mora privzete nastavitve zasebnosti za otroke, ki zagotavljajo mehanizme z večjo zaščito od tistih, ki bi morali biti privzeto vgrajeni za vse uporabnike. Poleg tega mora uvesti tudi ustrezne mehanizme opozarjanja za opozoritev otrok, ki želijo spremeniti svoje privzete nastavitve zasebnosti, in zagotovitev, da je takšna sprememba po potrebi potrjena s privolitvijo staršev. Prizadevati bi si moral za uvedbo in uporabo ustreznih orodij za preverjanje starosti, ki niso intruzivna z vidika varstva podatkov, — v zvezi z informacijami za otroke bi moral sektor proučiti, kako razviti taksonomijo za enostavno zagotavljanje informacij otrokom in jih obveščati o morebitnih tveganjih, povezanih s spremembo njihovih privzetih nastavitev, — ENVP v zvezi z oglaševanjem, namenjenim otrokom, opozarja, da ne sme biti nobenega neposrednega trženja, usmerjenega izključno na mladoletnike, in da otroci ne smejo biti predmet vedenjskega oglaševanja. Meni, da mora Komisija zagotoviti močnejšo spodbudo sektorju za oblikovanje samoregulativnih ukrepov na ravni EU, ki varujejo zasebnost in spodbujajo dobre prakse v zvezi s spletnim oglaševanjem, namenjenim otrokom, temeljijo pa naj na popolnem spoštovanju zakonodaje o varstvu podatkov. Poleg tega Komisijo spodbuja, naj prouči možnost sprejetja dodatnih zakonov na ravni EU za zagotavljanje ustreznega upoštevanja pravic otrok do zasebnosti in varstva podatkov v okviru oglaševanja.
35.

ENVP poleg tega poudarja pomen zagotovitve ustreznih pravil za varovanje pravic obtoženih oseb do dostopa, ki so tesno povezane s pravicami do obrambe (29). S postopki za prejem poročil o kršitvah in njihovo nadaljnje spremljanje iz člena 70(2)(a) je treba zagotoviti, da se pravice obtoženih, kot so pravica do informiranosti, pravica dostopa do datoteke o preiskavi in domneva o nedolžnosti, ustrezno spoštujejo in so omejene samo toliko, kolikor je nujno (30). ENVP glede tega priporoča, da se v predlagano direktivo vnese določba iz člena 29(d) predloga Komisije za uredbo Evropskega parlamenta in Sveta o trgovanju z notranjimi informacijami in tržni manipulaciji, ki od držav članic zahteva vzpostavitev „ustreznih postopkov za zagotovitev pravice obdolžene osebe do obrambe in zaslišanja pred sprejetjem odločitve v zvezi z njo ter pravice do učinkovitega pravnega sredstva zoper kakršno koli odločitev ali ukrep, ki se nanjo nanaša“.
Nadzorni odbor to obravnava kot občutljivo področje, pri čemer je priporočljivo prebrati stališče generalnega pravobranilca v zadevi C-167/02: „Kar zadeva ukrepe, ki jih je urad OLAF sprejel med notranjo preiskavo – pri čemer je težko oblikovati teoretično mnenje o dopustnosti prihodnjih postopkov – menim, da je verjetno, da so imeli poslanci Parlamenta, ki so menili, da so bile njihove pravice kršene, različne priložnosti za sprožitev sodnih postopkov, kar je tudi v skladu s sodbo Sodišča prve stopnje in navedbami drugih strani. Komisija opozarja na več pravnih aktov, ki bi se lahko izpodbijali na ta način: sklep direktorja urada OLAF o začetku notranje preiskave v skladu z drugim odstavkom člena 5 Uredbe; različni ukrepi, ki jih je urad OLAF sprejel med preiskavo, vključno s sklepom o dostopu do pisarne, zasegu dokumentov ali zahtevi za ustne informacije; in eksplicitno ali implicitno soglasje zadevne institucije.

Vendar menim, da so nekatera od teh tveganj zaradi potrebe po obzirnem in hitrem ukrepanju pri odkrivanju goljufij neizogibna. Opozoriti je treba tudi, da izpodbijani ukrep vsebuje določbe, katerih namen je čim bolj zmanjšati nevarnost. Zato člen 5 vzorca sklepa določa, da je treba poslance hitro obvestiti o njihovem vplivu v preiskavi, če to ne škodi preiskavi. Navedeni člen tudi določa, da poslanci ne smejo biti imenovani v sklepnih ugotovitvah urada OLAF, ne da bi bili predhodno zaslišani, razen če nacionalni preiskovalni postopki zahtevajo ohranjanje popolne tajnosti.“ (13).
SL Uradni list Evropske unije C 74/7

Obvestilo Ministrstva za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 74/05

Minister za gospodarstvo, kmetijstvo in inovacije Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku E5, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245).

Minister za gospodarstvo, kmetijstvo in inovacije vabi v skladu z navedeno direktivo in s členom 15 Zakona o rudarstvu (Uradni list Kraljevine Nizozemske 2002, št. 542) vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov v bloku E5 nizozemskega epikontinentalnega pasu.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De minister van Economische Zaken, Landbouw en Innovatie ter attentie van dhr. P. Jongerius, directie Energiemarkt ALP/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po preteku tega roka.

Dodatne informacije so na voljo pri: g. E. J. Hoppel, telefon: +31 703797088.
SL Uradni list Evropske unije C 280/37

Obvestilo ministra za gospodarstvo Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2010/C 280/11

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku P 18, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245), v nadaljnjem besedilu: del bloka P18b.

Minister za gospodarstvo v skladu z navedeno direktivo in s členom 15 Uredbe o rudarstvu (Staatsblad 2002, št. 542) poziva vse zainteresirane k oddaji konkurenčnih vlog za pridobitev dovoljenja za pridobivanje ogljikovodikov v delu bloka P18b nizozemske epikontinentalne police.

Del bloka P18b je omejen s širinskimi stopinjami, ki povezujejo točkovna para A–B in H–I, z dolžinskimi stopinjami, ki povezujejo točkovne pare B–C, G-H in A–I, z velikim krogom med točkovnima paroma C–D in E–F, s krožnim lokom 1 skozi točki D in E ter krožnim lokom 2 skozi točki F in G.

Koordinate teh točk so:

Točka ° ′ Dolžina O ° ′ Širina N A 3 40 0,000 52 10 0,000 B 3 47 0,000 52 10 0,000 C 3 47 0,000 52 4 21,072 D 3 47 16,385 52 4 16,801 E 3 51 32,620 52 6 15,485 F 3 51 40,829 52 6 37,449 G 4 0 0,000 52 4 48,172 H 4 0 0,000 52 0 0,000 I 3 40 0,000 52 0 0,000

Center krožnega loka 1 ima naslednje koordinate: 3° 54′ 0,000″ vzhodne dolžine, 52° 1′ 30,000″ severne širine; premer krožnega loka je 5 morskih milj.

Center krožnega loka 2 ima naslednje koordinate: 3° 53′ 34,000″ vzhodne dolžine, 52° 1′ 46,000″ severne širine; premer krožnega loka je 5 morskih milj.

Položaj navedenih točk je izražen z zemljepisnimi koordinatami, izračunanimi na podlagi evropskega terestričnega referenčnega sistema.

Površina dela bloka P18b znaša 313,2 km2.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De Minister van Economische Zaken ter attentie van J. C. De Groot, directeur Energiemarkt ALP/562 Bezuidenhoutseweg 30 Postbus 20101 2500 EJ Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po preteku tega roka.

Dodatne informacije so na voljo pri: g. E. J. Hoppel, telefon +31 703797088.
1.

Postopek za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira v skladu z opredelitvijo iz člena 2(1)(3) Zakona o podzemnih naravnih virih, na območju 1–7 „Tarnak“, ki se nahaja v provincah Vrača in Pleven, se zaključi.
34.

Glede na to, da je namen predloga omogočiti preiskavo nesreč ali incidentov in da so osebni podatki pomembni samo, kadar je to potrebno v okviru take preiskave, je treba te podatke načelno izbrisati ali jih anonimizirati, takoj ko je to mogoče, in ne šele na stopnji končnega poročila. To bi bilo zajamčeno z vstavitvijo horizontalne določbe v Uredbo.